b"\n_START_ARTICLE_\nLegiunea de onoare\n_START_SECTION_\nIstoric\n_START_PARAGRAPH_\nGreac\xc4\x83 prin nume, (inspirat\xc4\x83 de Legio honoratorum conscripta din Antichitate), prin simbolismul ei (drapelul) \xc8\x99i prin organizare (26 cohorte pentru Anglia), Legiunea de Onoare se elibereaz\xc4\x83 de tradi\xc8\x9bia ordinelor Regimului vechi, fiind deschis\xc4\x83 tuturor, \xc8\x99i nu numai nobililor, func\xc8\x9bionarilor, boga\xc8\x9bilor \xc8\x99i celor cu influen\xc8\x9b\xc4\x83. _NEWLINE_Cum unii considerau c\xc4\x83 acesta este un prejudiciu adus principiului egalit\xc4\x83\xc8\x9bii civice, Bonaparte, \xc3\xaen consiliul Statului justific\xc4\x83 aceast\xc4\x83 institu\xc8\x9bie: \xc2\xabv\xc4\x83 provoc s\xc4\x83-mi ar\xc4\x83ta\xc8\x9bi o republic\xc4\x83, veche sau modern\xc4\x83, care a \xc8\x99tiut s\xc4\x83 se descurce f\xc4\x83r\xc4\x83 deosebire. Voi le numi\xc8\x9bi nimicuri, dar cu aceste nimicuri se conduc oamenii\xc2\xbb._NEWLINE_Revolu\xc8\x9bia francez\xc4\x83 abolise de fapt toate medaliile \xc3\xaen timpul Vechiului Regim \xc8\x99i, sub Conven\xc8\x9bie, generalii luaser\xc4\x83 obiceiul de a atribui arme de onoare (carabina de onoare, sabie de onoare, sau toba de onoare) pentru a recompensa actele de curaj. _NEWLINE_\xc3\x8en data de 14 iulie 1804 a avut loc la Capela Invalizilor prima repunere a Legiunii de Onoare, de c\xc4\x83tre Napoleon Bonaparte, ofi\xc8\x9berilor merituo\xc8\x99i, \xc3\xaen cursul unei ceremonii oficiale fastuoase. _NEWLINE_Legiunea de Onoare nu este rezervat\xc4\x83 francezilor: este de asemenea atribuit\xc4\x83 cu titlu protocolar \xc8\x99efilor de stat, primilor mini\xc8\x99trii, membrilor guvernului \xc8\x99i ambasadorilor str\xc4\x83ini care vin \xc3\xaen Fran\xc8\x9ba, \xc8\x99i oric\xc4\x83ror persoane care au fost utile intereselor Fran\xc8\x9bei. De exemplu, \xc3\xaen data de 19 februarie 1999, pre\xc8\x99edintele republicii Jacques Chirac a acordat medalii vechilor combatan\xc8\x9bi americani din primul r\xc4\x83zboi mondial. _NEWLINE_Admiterea \xc8\x99i avansarea \xc3\xaen ordin sunt pronun\xc8\x9bate \xc3\xaen limita contingen\xc8\x9belor fixate de decretul Pre\xc8\x99edintelui Republicii pentru o perioad\xc4\x83 de 3 ani. Aceste contribu\xc8\x9bii sunt repartizate \xc3\xaentre pre\xc8\x99edinte \xc8\x99i diferi\xc8\x9bii mini\xc8\x99trii care \xc3\xae\xc8\x99i adreseaz\xc4\x83 propunerile Marelui Cancelar. Accesul la ordin nu se poate face \xc3\xaentr-un grad superior celui de cavaler, dec\xc3\xa2t atunci c\xc3\xa2nd este vorba de a onora o personalitate str\xc4\x83in\xc4\x83: atunci este \xc3\xaen func\xc8\x9bie de rangul protocolar al candida\xc8\x9bilor (astfel prin\xc8\x9bul Albert de Monaco a fost direct avansat la func\xc8\x9bia de Mare Ofi\xc8\x9ber la Ordinului \xc3\xaen 1984). Admiterea \xc3\xaen ordin (la rangul de Cavaler) cuprindea, la \xc3\xaenceput, o rent\xc4\x83 anual\xc4\x83 insesizabil\xc4\x83 de 250 de franci de aur. \xc3\x8en 2004, aceast\xc4\x83 rent\xc4\x83 anual\xc4\x83 (pentru Cavaleri) era de 6,10 euro. _NEWLINE_Atribuirea Ordinului se face aproape automat pentru fo\xc8\x99tii mini\xc8\x99trii, prefec\xc8\x9bi, deputa\xc8\x9bi, senatori. Mini\xc8\x99trii \xc8\x99i parlamentarii \xc3\xaen activitate sunt exclu\xc8\x99i din aceast\xc4\x83 categorie, cu excep\xc8\x9bia celor care s-au eviden\xc8\x9biat \xc3\xaen r\xc4\x83zboi.\n_START_SECTION_\nDescriere\n_START_PARAGRAPH_\nMedalia este o stea cu 15 raze duble sm\xc4\x83l\xc8\x9buite cu alb \xc8\x99i cu cele zece puncte butonate. Steaua \xc8\x99i nasturii sunt din argint pentru Cavaleri \xc8\x99i din argint suflat cu aur pentru Ofi\xc8\x9beri. Razele sunt unite printr-o coroan\xc4\x83, din argint sau din argint suflat cu aur \xc3\xaen func\xc8\x9bie de grad, sm\xc4\x83l\xc8\x9buit\xc4\x83 cu verde \xc8\x99i compus\xc4\x83 din foi de stejar \xc8\x99i din lauri \xc8\x99i ale c\xc4\x83rei extremit\xc4\x83\xc8\x9bi inferioare, \xc3\xaencruci\xc8\x99ate sunt unite printr-un nod. Centrul stelei prezint\xc4\x83 un medalion din aur cu imaginea Republicii, \xc3\xaenconjurat\xc4\x83 de un cerc albastru, pe care scrie: REPUBLICA FRANCEZ\xc4\x82 . Pe revers, medalionul din aur are dou\xc4\x83 drapele tricolore cu inscrip\xc8\x9bia Onoare \xc8\x99i Patrie, pun\xc3\xa2nd \xc3\xaen eviden\xc8\x9b\xc4\x83 astfel data cre\xc4\x83rii Ordinului: 19 Florar (a opta lun\xc4\x83 din Revolu\xc8\x9bia francez\xc4\x83), an X._NEWLINE_Insigna este ag\xc4\x83\xc8\x9bat\xc4\x83 de o panglic\xc4\x83 ro\xc8\x99ie, poate mo\xc8\x99tenire a Ordinului Militar din Saint-Louis. Aceasta are o rozet\xc4\x83 pentru Ofi\xc8\x9beri. Dimensiunea insignei din argint suflat cu aur a Comandan\xc8\x9bilor, pus\xc4\x83 la cravat\xc4\x83, este mai mare cu jum\xc4\x83tate dec\xc3\xa2t aceea din primele dou\xc4\x83 grade. Marii Ofi\xc8\x9beri poart\xc4\x83 crucea de Ofi\xc8\x9ber, dar \xc8\x99i o plac\xc4\x83 pe partea dreapt\xc4\x83 a pieptului. Crucile lor din  argint suflat cu aur au aceea\xc8\x99i plac\xc4\x83 pe partea st\xc3\xa2ng\xc4\x83 a pieptului. Crucile lor din argint suflat cu aur, aproape de m\xc4\x83rime dubl\xc4\x83 fa\xc8\x9b\xc4\x83 de primele 12 grade, se poart\xc4\x83 \xc3\xaen bandulier\xc4\x83, ag\xc4\x83\xc8\x9bate de o panglic\xc4\x83 ro\xc8\x99ie  care se afl\xc4\x83 sub um\xc4\x83rul drept._NEWLINE_\xc3\x8en \xc8\x9binut\xc4\x83 civil\xc4\x83, Cavalerii poart\xc4\x83 la butonier\xc4\x83 o panglic\xc4\x83 ro\xc8\x99ie, Ofi\xc8\x9berii o rozet\xc4\x83 ro\xc8\x99ie, Comandan\xc8\x9bii o rozet\xc4\x83 ro\xc8\x99ie pe jum\xc4\x83tate de nod din argint, Marii Ofi\xc8\x9beri o rozet\xc4\x83 ro\xc8\x99ie jum\xc4\x83tate argint, jum\xc4\x83tate aur, \xc8\x99i Marile Cruci o rozet\xc4\x83 ro\xc8\x99ie pe jum\xc4\x83tate de nod din aur.\n_START_SECTION_\nBeneficiari ai Ordinului Legiunea de Onoare\n_START_PARAGRAPH_\nCategorii\xc2\xa0:_NEWLINE_\xe2\x80\xa2Cavaleri ai Legiunii de Onoare _NEWLINE_\xe2\x80\xa2Ofi\xc8\x9beri ai Legiunii de Onoare: Andr\xc3\xa9 Malraux_NEWLINE_\xe2\x80\xa2Comandori ai Legiunii de Onoare: Marguerite Yourcenar, Romain Gary _NEWLINE_\xe2\x80\xa2Mari Ofi\xc8\x9beri ai Legiunii de Onoare_NEWLINE_\xe2\x80\xa2Marile Cruci ale Legiunii de Onoare: Jacques Chirac - 1995, Gustave Eiffel, Charles de Gaulle - 1959, Louis Pasteur - 1881, Vladimir Putin- 2006_NEWLINE_\xe2\x80\xa2Mari Cancelari ai Legiunii de Onoare_NEWLINE_\xe2\x80\xa2Mari Mae\xc8\x99trii ai Legiunii de Onoare_NEWLINE_Principalele decora\xc8\x9bii franceze_NEWLINE_\xe2\x80\xa2Ordinul Eliber\xc4\x83rii_NEWLINE_\xe2\x80\xa2Medalia Militar\xc4\x83_NEWLINE_\xe2\x80\xa2Ordinul Na\xc8\x9bional de Merit_NEWLINE_\xe2\x80\xa2Crucea de R\xc4\x83zboi 1914-18_NEWLINE_\xe2\x80\xa2Crucea de R\xc4\x83zboi 1939-45_NEWLINE_\xe2\x80\xa2Crucea Valorii Militare_NEWLINE_\xe2\x80\xa2Medalia Rezisten\xc8\x9bei_NEWLINE_\xe2\x80\xa2Medalia Evada\xc8\x9bilor_NEWLINE_\xe2\x80\xa2       Ordinul Palmelor Academice_NEWLINE_\xe2\x80\xa2Ordinul Meritului Agricol_NEWLINE_\xe2\x80\xa2Ordinul Meritului Maritim_NEWLINE_\xe2\x80\xa2Ordinul Artelor \xc8\x99i Literelor\n_START_SECTION_\nPersoane care au refuzat decora\xc8\x9bia\n_START_PARAGRAPH_\n\xe2\x80\xa2Dramaturgul N\xc3\xa9pomuc\xc3\xa8ne Lemercier a refuzat s\xc4\x83 depun\xc4\x83 jur\xc4\x83m\xc3\xa2nt \xc3\xaemp\xc4\x83ratului \xc8\x99i dinastiei, La Fayette \xc8\x99i poetul Jean-Fran\xc3\xa7ois Ducis, G\xc3\xa9rard de Nerval, George Sand, Honor\xc3\xa9 Daumier, Littr\xc3\xa9, Gustave Courbet, Guy de Maupassant, Maurice Ravel (care a refuzat pe loc aceast\xc4\x83 distinc\xc8\x9bie f\xc4\x83r\xc4\x83 sa ofere explica\xc8\x9bii), Pierre \xc8\x99i Marie Curie, Eug\xc3\xa8ne Le Roy, Jean-Paul Sartre, Simone de Beauvoir, Albert Camus, Antoine Pinay, Brigitte Bardot (care este decorat\xc4\x83 \xc3\xaen 1985 dar refuz\xc4\x83 s\xc4\x83 \xc3\xaei fie \xc3\xaenm\xc3\xa2nat\xc4\x83), Catherine Deneuve._NEWLINE_\xe2\x80\xa2Poe\xc8\x9bii anarhi\xc8\x99ti ca Jacques Pr\xc3\xa9vert, Georges Brassens._NEWLINE_\xe2\x80\xa2Distins la sf\xc3\xa2r\xc8\x99itul lunii decembrie 1977, scriitorul Bernard Clavel a refuzat Ordinul Legiunii de Onoare prefer\xc3\xa2nd s\xc4\x83 r\xc4\x83m\xc3\xa2n\xc4\x83 \xc2\xab\xc3\xaen clanul celor care l-au refuzat\xc2\xbb. A ad\xc4\x83ugat c\xc4\x83 unchiul s\xc4\x83u, Charles Clavel \xc3\xael primise pentru c\xc4\x83 \xc3\xae\xc8\x99i v\xc4\x83rsase prea mult s\xc3\xa2ngele pentru \xc8\x9bar\xc4\x83 \xc3\xaentr-un r\xc4\x83zboi \xc3\xaengrozitor: \xc2\xabConsider c\xc4\x83 s-ar r\xc4\x83suci \xc3\xaen morm\xc3\xa2nt dac\xc4\x83 ar vedea c\xc4\x83 port acela\xc8\x99i grad ca \xc8\x99i el\xc2\xa0\xc2\xbb . Este de asemenea \xc8\x99i cazul lui Philippe S\xc3\xa9guin, al c\xc4\x83rui tat\xc4\x83 fusese decorat cu Ordinul Legiunii de Onoare cu titlu postum, dup\xc4\x83 cel de-al doilea R\xc4\x83zboi Mondial._NEWLINE_\xe2\x80\xa2\xc3\x8en urma unei \xc3\xaent\xc3\xa2lniri, pre\xc8\x99edintele Republicii, Vincent Auriol propune Ordinul lui Marcel Aym\xc3\xa9. \xc3\x8en schimb, scriitorul arat\xc4\x83 f\xc4\x83r\xc4\x83 menajamente dispre\xc8\x9bul pe care i-l provoac\xc4\x83 interlocutorul s\xc4\x83u._NEWLINE_\xe2\x80\xa2Sculptorul Ren\xc3\xa9 Ich\xc3\xa9, decorat Cavaler pentru 1914-1918, refuz\xc4\x83 promovarea ca Ofi\xc8\x9ber \xc3\xaen 1947, estim\xc3\xa2nd ca aceast\xc4\x83 decora\xc8\x9bie \xc8\x99i-ar pierde \xc3\xaentreg sensul dac\xc4\x83 l-ar primi at\xc3\xa2t ca artist c\xc3\xa2t \xc8\x99i ca pionier al Rezisten\xc8\x9bei de la 1940._NEWLINE_\xe2\x80\xa2Anumite persoane ca de exemplu Jean d'Ormesson, de la Academia Francez\xc4\x83, au ales s\xc4\x83 accepte decora\xc8\x9bia dar au refuzat s\xc4\x83 o poarte._NEWLINE_\xe2\x80\xa2Erik Satie afirma: \xc2\xab\xc2\xa0Nu este totul s\xc4\x83 refuzi Legiunea de Onoare. Trebuie mai \xc3\xaent\xc3\xa2i s\xc4\x83 nu o meri\xc8\x9bi.\xc2\xbb_NEWLINE_\xe2\x80\xa2La 16 octombrie 2006,  pre\xc8\x99edintele Organiza\xc8\x9biei Educa\xc8\x9bionale superioare turc\xc4\x83 \xc8\x99i vechi rector al universit\xc4\x83\xc8\x9bii Galatasaray, prof. Erdogan Tezi\xc3\xa7, a returnat Legiunea de Onoare pe care o primise pe 17 septembrie 2004, pentru a protesta \xc3\xaempotriva adopt\xc4\x83rii de c\xc4\x83tre Adunarea Na\xc8\x9bional\xc4\x83 a Fran\xc8\x9bei a legii viz\xc3\xa2nd penalizarea neg\xc4\x83rii genocidului armean."